شيلني و اشيلك دنا برض فرحت لك و انا بتاعك يا بيه و اعرف ما اعرفش ليه و كام عبد المعين لابد ف المسؤولين و انا بتاع كل حاجه و دراعك اليمين و سواق المدير و هتيف الوزير و مهماز المدام و نبوت الغفير و فراش العياده و خدام السياده للي من غير سناده يثعكز ع السرسر و ناس بدم ساقع واقفين وراء البراقع يميعوا المباديء يضيعوا الشرائع و من خلف شيش خايفين من الشاويش سلبيه الميه الميه تعالى لا ما اجيش دا كان كلام زمان ما يبقالوش مكان ف مجتمع نضال بيعجن الرجال بالصهد و العرق و لو حس الالم يوشوش الالم يصرخ ع الورق يقول كل الكلام عريان ما يزوقوش و يوصف الالام للي ما تالموش اصل احنا شعب طيب و الطيبه فينا بلوه تاخدنا من قريب و تجيبنا كلمه حلوه سامعين يا اهل البلد و لا امسك النفير يا البنت يا الولد يا المجدع الكبير عارفين ماشيين منين و السكه السالكه فين مشوارنا مش هوين و ما هواش بالقليل مهما الخيال يزين لس الطريق طويل عايزين همه رجال ابعد من المحال و اسرع من الامل تزلزل الجبال و تخلق المجاله للعدل والعمل و يطلع خير بلادنا على ذمه ولادنا و تبقى عيشه جنه و ملو الصحن حنه على كفوف الصبايا و اعيش و اشوف ولادي مالين عين الاعادي قايمين للعزرايه و اقعد ويا الصحابه و نقول على الربابه يا جيل الانجازات يا جيل المحظوظين ابوك السقا مات من شرب الميه طين